***APSTIPRINĀTI***

ar SIA “LDZ ritošā sastāva serviss”

valdes 2020.gada 26.augusta

lēmumu Nr. 41 / 1-2020

**2M62 un TEP70 sēriju dīzeļlokomotīvju pārdošanas**

**atklātās izsoles noteikumi**

1. IZSOLES VISPĀRĪGIE NOTEIKUMI
	1. Izsoles noteikumi (turpmāk - Noteikumi) nosaka kārtību, kādā tiek organizēta SIA “LDZ ritošā sastāva serviss” (turpmāk – Sabiedrība) 2M62 un TEP70 sēriju dīzeļlokomotīvju (turpmāk – Manta) atklātā izsole.
	2. Izsole tiek organizēta saskaņā ar Sabiedrības iekšējiem normatīvajiem aktiem.
	3. Izsoles rezultātus apstiprina ar rīkojumu Sabiedrības valdes priekšsēdētājs/valdes loceklis.
	4. Izsolē var piedalīties personas, kuras Noteikumos noteiktajā kārtībā un termiņā ir pieteikušās dalībai izsolē, atbilst izvirzītajām prasībām pretendentiem un iemaksājušas izsoles nodrošinājumu.
	5. Izsoles dalībnieks/pretendents, kurš saskaņā ar Noteikumiem ir nosolījis augstāko cenu, iegūst tiesības saskaņā ar Noteikumiem slēgt pirkuma līgumu ar Sabiedrību.
	6. Pirkuma līgums tiek slēgts par attiecīgo izsoles priekšmeta Loti, atbilstoši Noteikumu 3.pielikumā pievienotajam pirkuma līguma projektam.
2. IZSOLES PROCEDŪRAS ORGANIZĒTĀJS
	1. Izsoles organizētājs: SIA “LDZ ritošā sastāva serviss”, vienotais reģistrācijas Nr:40003788351, PVN reģistrācijas Nr.LV40003788351, juridiskā adrese: Turgeņeva iela 21, Rīga, LV-1050, Latvija.
	2. Izsoli rīko pastāvīgā kustamās mantas izsoles komisija, kas izveidota ar 2020.gada 01.jūlija valdes lēmumu Nr.34/1-2020.
	3. Sūdzības par komisijas darbībām var iesniegt Sabiedrības valdes priekšsēdētājam.
	4. Kontaktpersona par saraksti ar pretendentiem/izsoles dalībniekiem organizatorisku jautājumu risināšanā - Iepirkumu un materiāltehniskā nodrošinājuma daļas galvenā iepirkumu speciāliste Egita Sergejeva, tālr. +371 67233232, e-pasta adrese: egita.sergejeva@ldz.lv.
3. IZSOLES VEIDS
	1. Sabiedrība organizē izsoli tiešsaistē *lietojumprogrammas Skype for Business vai Microsoft Teams*.
	2. Piedalīšanās izsolē iespējama, izsoles dalībniekam iesniedzot pieteikumu (1.pielikums) www.rss.ldz.lv sadaļā “Iepirkumi” - Mercell elektroniskajā iepirkumu sistēmā vai spiežot uz saites: <https://www.mercell.com/lv-lv/iepirkums/107628530/sia-ldz-ritosa-sastava-serviss-iepirkumi.aspx>
	3. Pēc pretendenta pieteikuma apstiprināšanas dalībai izsolē, izsoles dalībnieks saņems savu lietotājvārdu, paroli un pieslēgšanās pamācību izsolei tiešsaistē *lietojumprogrammām Skype for Business vai Microsoft Teams*.
	4. Izsoles priekšmets tiek izsolīts vairākās kārtās pa Lotēm.
	5. Izsoles veids – mutiska izsole ar augšupejošu soli.
	6. Izsoles dalībnieks var pieteikties solīšanai gan uz vienu, gan uz vairākām izsoles Lotēm.
4. IZSOLES PRIEKŠMETS UN APSKATES KĀRTĪBA
	1. Izsoles priekšmets Sabiedrības 2M62 un TEP70 sēriju dīzeļlokomotīves (turpmāk – Manta)**:**

|  |  |  |  |  |
| --- | --- | --- | --- | --- |
| Sērija | Numurs | Izlaiduma gads | Kalpošanas termiņš | Noskrējiens kopējais (km) |
| 2M62 | 0894 | 1984 | 2022 | 2759727 |
| 2M62 | 0924 | 1984 | 2024 | 2601970 |
| 2M62 | 1003 | 1985 | 2021 | 2726427 |
| 2M62 | 1185 | 1986 | 2021 | 2083317 |
| TEP70 | 0233 | 1990 | 2020 | 1815148 |
| TEP70 | 0252 | 1991 | 2021 | 1673749 |

* 1. Manta atrodas Sabiedrības Rēzeknes rezerves bāzes teritorijā, Latvijā, Rēzeknē, Lokomotīvju ielā 35.
	2. Manta nav apgrūtināta ar lietu tiesībām vai parādiem.
	3. **Preci iespējams apskatīt laika periodā no 2020.gada 27.augusta līdz 2020.gada 15.septembrim,** piesakoties pie kontaktpersonas – Tehniskā direktora Guntara Brodera, telefons +371 6723 4518, mob. telefons +371 28231025, e-pasta adrese: guntars.broders@ldz.lv.
1. MANTAS NOSACĪTĀ CENA, IZSOLES NODROŠINĀJUMS UN IZSOLES SOLIS
	1. Preces nosacītā sākuma izsoles cena ir aprēķināta par visu izsoles apjomu pa kārtām attiecīgajā lotē:
		1. Mantas izsoles sākumcena pirmajā kārtā ir:

|  |  |  |
| --- | --- | --- |
| Lotes numurs | Lotes sastāvs | Lotes sākumcena EUR (bez PVN) |
| Lote Nr.1 | 2M62 sērijas dīzeļlokomotīve Nr.0894 | 110 000.00 |
| 2M62 sērijas dīzeļlokomotīve Nr.0924 | 110 000.00 |
| 2M62 sērijas dīzeļlokomotīve Nr.1003 | 110 000.00 |
| 2M62 sērijas dīzeļlokomotīve Nr.1185 | 110 000.00 |
| **Lotes Nr. 1 kopējā sākumcena:** | **440 000.00 EUR** |

* + 1. Mantas izsoles sākumcena otrajā kārtā ir:

|  |  |  |
| --- | --- | --- |
| Lotes numurs | Lotes sastāvs | Lotes sākumcena EUR (bez PVN) |
| Lote Nr.1 | 2M62 sērijas dīzeļlokomotīve Nr.0894 | **110 000.00** |
| Lote Nr.2 | 2M62 sērijas dīzeļlokomotīve Nr.0924 | **110 000.00** |
| Lote Nr.3 | 2M62 sērijas dīzeļlokomotīve Nr.1003 | **110 000.00** |
| Lote Nr.4 | 2M62 sērijas dīzeļlokomotīve Nr.1185 | **110 000.00** |

* + 1. Mantas izsoles sākumcena trešajā kārtā ir:

|  |  |  |
| --- | --- | --- |
| Lotes numurs | Lotes sastāvs | Lotes sākumcena EUR (bez PVN) |
| Lote Nr.1 | TEP70 sērijas dīzeļlokomotīves ar Nr. 0233 | 67 137.00 |
| TEP70 sērijas dīzeļlokomotīves ar Nr. 0252 | 79 763.00 |
| **Lotes Nr. 1 kopējā sākumcena:** | **146 900.00 EUR** |

* + 1. Mantas izsoles sākumcena ceturtajā kārtā ir:

|  |  |  |
| --- | --- | --- |
| Lotes numurs | Lotes sastāvs | Lotes sākumcena EUR (bez PVN) |
| Lote Nr.1 | TEP70 sērijas dīzeļlokomotīves ar Nr. 0233 | **67137.00** |
| Lote Nr.2 | TEP70 sērijas dīzeļlokomotīves ar Nr. 0252 | **79763.00** |

* 1. Izsoles nodrošinājums noteikts 10 000,00 EUR (desmit tūkstoši euro).
	2. *Izsoles solis Lotei ir noteikts 1000,00 EUR (viens tūkstotis euro).*
	3. Pretendents līdz **2020.gada 15.septembrim** (ieskaitot) iemaksā 5.2.punktā norādīto izsoles nodrošinājumu.
	4. Izsoles nodrošinājums maksājams SIA „LDZ ritošā sastāva serviss”, vienotais reģistrācijas Nr.40003788351, norēķinu kontā Nr.:LV26RIKO0000084909460, banka: Luminor Bank AS Latvijas filiāle, bankas kods: RIKOLV2X. Maksājumu mērķī norādot “2M62 un TEP70 sēriju dīzeļlokomotīvju pārdošanas atklātās Izsoles nodrošinājums”. Ja izsoles nodrošinājumu iemaksā par citu personu, tad maksājuma mērķī papildus norāda personas nosaukumu/ vārdu, uzvārdu un reģistrācijas numuru/personas kodu, par kuru izsoles nodrošinājums tiek maksāts.
	5. Izsoles nodrošinājums uzskatāms par iesniegtu, ja attiecīgā naudas summa ir ieskaitīta Noteikumu 5.5.punktā norādītajā norēķinu kontā un 5.4.punktā norādītajā termiņā. Par samaksas datumu ir uzskatāms datums, kurā naudas līdzekļi ir ieskaitīti 5.5.puntā norādītajā norēķinu kontā.
	6. Pretendentam, kurš nosolījis augstāko pirkuma cenu, iemaksātais nodrošinājums tiek ieskaitīts nosolītajā pirkuma cenā un paliek Sabiedrības rīcībā līdz pirkuma summas samaksas brīdim.
	7. Pretendentam vai izsoles dalībniekam, *kurš nav izsoles uzvarētājs*, izsoles nodrošinājums *tiek atmaksāts 30 kalendāro dienu laikā pēc izsoles rezultātu paziņošanas*, pārskaitot iemaksāto izsoles nodrošinājumu uz izsoles pieteikumā norādīto kontu.
	8. Pretendentam, kurš iemaksājis izsoles nodrošinājumu, bet nav iesniedzis pieteikumu dalībai izsolē, izsoles nodrošinājums tiek atmaksāts 30 kalendāro dienu laikā pēc tā saņemšanas dienas, pārskaitot atpakaļ uz maksājuma uzdevumā norādīto kontu.
	9. Izsoles organizētājam ir tiesības paturēt izsoles nodrošinājumu 9.6.punktā minētajā gadījumā.
1. IZSOLES IZSLUDINĀŠANA UN TĀS NOTEIKUMU IZSNIEGŠANA
	1. Paziņojums par 2M62 un TEP70 sēriju dīzeļlokomotīvju pārdošanu atklātā izsolē un izsoles laiks tiek publicēts SIA “LDZ ritošā sastāva serviss” un VAS „Latvijas dzelzceļš” mājas lapā.
	2. Izsoles vieta un laiks – **2020.gada 16.septembris plkst.10:00** **Rīgā, Turgeņeva iela 21, LV-1050, II stāvā, 219. telpā** tiešsaistē, izmantojot lietojumprogrammu *Skype for Business vai Microsoft Teams*. Izsoles dalībnieku reģistrācijas izsolei tiešsaistē laiks 2020.gada 16.septembrī no plkst.09:45 līdz plkst.10:00.
	3. Pretendenti izsoles Noteikumus var saņemt, lejupielādējot tos no mājas lapas [www.ldz.lv](http://www.ldz.lv) vai [www.rss.ldz.lv](http://www.rss.ldz.lv), sadaļā “Iepirkumi” vai iesniedzot rakstveida iesniegumu nosūtot to uz e-pastu 2.4.punktā norādītajai kontaktpersonai. Noteikumi tiks nosūtīti elektroniski uz norādīto e-pasta adresi.
2. PIETEIKUMA DALĪBAI IZSOLĒ NOFORMĒŠANA UN IESNIEGŠANA, PIETEIKUMA ATSAUKŠANA
	1. Pretendents dalībai izsolē līdz ***2020.gada 15.septembra plkst.9.00***. iesniedz [www.rss.ldz.lv](http://www.rss.ldz.lv), sadaļā “Iepirkumi” (<https://www.mercell.com/lv-lv/iepirkums/107628530/sia-ldz-ritosa-sastava-serviss-iepirkumi.aspx>):
		1. Elektroniskā formātā sagatavotu pieteikumu ((skenētu pdf formātā) (1.pielikums)). Pieteikumu paraksta pretendenta likumiskais pārstāvis ar pārstāvības tiesībām vai pilnvarota persona. Ja paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls pdf formātā);
		2. Izsoles nodrošinājuma apliecinājumu (maksājuma uzdevumu) atbilstoši Noteikumu 5.5.punktam;
		3. Rakstisku apliecinājumu par to, ka Pretendentam uz izsoles pieteikuma iesniegšanas dienu nav nokavēta debitora parādsaistības attiecībā pret SIA “LDZ ritošā sastāva serviss”;
		4. Visi dokumenti iesniedzami latviešu, krievu vai angļu valodā. Ja dokumenti ir citā valodā pievieno izsoles dalībnieka apliecinātu tulkojumu latviešu valodā;
		5. Pretendentam ir tiesības rakstveidā atsaukt iesniegto pieteikumu dalībai izsolē. Atsaukumam ir bezierunu raksturs, un tas izslēdz izsoles dalībnieka atsauktā pieteikuma reģistrāciju izsoles dalībnieku sarakstā, kā arī izslēdz tā tālāku līdzdalību izsolē.
3. PRETENDENTA KVALIFIKĀCIJAS PRASĪBAS, PĀRBAUDE UN IZSLĒGŠANA
	1. Pretendentam tiek izvirzītas šādas kvalifikācijas prasības:
		1. pretendents ir reģistrēts likumā noteiktajā termiņā un kārtībā;
		2. dokuments, kas apliecina izsoles pieteikumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis.
	2. Izsoles komisija izslēdz pretendentu no turpmākās dalības izsolē un neslēdz pirkuma līgumu ar pretendentu, uz kuru attiecas jebkurš no šādiem gadījumiem:
		1. ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;
		2. ir konstatēts, ka pretendentam pieteikuma iesniegšanas termiņa pēdējā dienā vai dienā, kad pieņemts lēmums par iespējamu pirkuma līguma slēgšanas tiesību piešķiršanu:
			1. Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro;
			2. pretendentam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	3. Izsoles komisija izvērtējot izsoles dalībnieku iesniegtos pieteikumus, pārbauda pieteikumu (tajā iekļauto dokumentu) noformējuma un satura atbilstību Noteikumu prasībām, vai pieteikumā ir iekļauti visi dokumenti (t.sk. atbilstošs izsoles nodrošinājums) atbilstoši Noteikumu prasībām, pretendenta kvalifikācijas atbilstību Noteikumu prasībām un pārliecinās, vai uz pretendentu neattiecas Noteikumu 8.2.punktā minētie izslēgšanas gadījumi.
	4. Izsoles dalībniekus, kas ievērojot šo Noteikumu 7.punkta prasības ir pieteikušies izsolei, izsoles komisijas sekretārs reģistrē izsoles dalībnieku reģistrācijas sarakstā. Dalībnieki līdzdalībai izsolē netiek reģistrēti, ja nav iesniegts kāds no šo Noteikumu 7.punktā norādītajiem dokumentiem. Šādā gadījumā viņam tiek izsniegts motivēts atteikums.
	5. Izsoles komisijai ir tiesības izslēgt pretendentu no turpmākās piedalīšanās izsolē, ja pēdējā gada laikā pretendents ir atteicies no savas nosolītās cenas vai atteicies slēgt līgumu pēc izsoles rezultātu apstiprināšanas.
	6. Pretendentiem, kuri tiek pielaisti piedalīties izsolē, tiek izsniegta (elektroniski nosūtīta uz pretendenta norādīto e-pasta adresi) Reģistrācijas kartīte.
	7. Izsoles komisijai nav tiesību līdz izsoles sākumam izpaust jebkādas ziņas par reģistrēto dalībnieku.
	8. Visiem izsoles dalībniekiem ir vienādas tiesības saņemt vienlīdz izsmeļošu informāciju par izsoles priekšmetu.
	9. Iesniedzot pieteikumu izsolei, pretendents jau ir piekritis izsoles sākumcenai un solīšanu sāk ar cenu, kas ir lielāka par sākumcenu izsoles soļa apmērā.
	10. Ja izsolei pieteicies tikai viens dalībnieks vai, ja izsolē piedalās viens no visiem reģistrētajiem dalībniekiem, tad izsolāmais priekšmets tiek pārdots vienīgajam dalībniekam, ja tas solījis vismaz minimālo soli vairāk par sākumcenu.
	11. Noteiktajā datumā un laikā tiek sagatavota izsoles vieta - atsevišķa telpa, kurā netiek ielaistas izsoles procedūrai nepiederošas personas.
	12. Gadījumā, ja izsoles laiks tiek izmainīts, tas rakstiski (nosūtot uz pieteikumā norādīto e-pasta adresi) tiek paziņots reģistrētajiem izsoles dalībniekiem.
4. IZSOLES PROCEDŪRA
	1. Izsoles priekšmets tiek izsolīts četrās izsoles kārtās:
		1. pirmā kārta - tiek izsolītas četras 2M62 sērijas dīzeļlokomotīves kopumā kā viena lote (skatīt 5.1.1. punktu);
		2. otrā kārta – ja neviens izsoles dalībnieks (solītājs) nenosola 2M62 sērijas dīzeļlokomotīves kopumā, tad šīs dīzeļlokomotīves tiek izsolīta lotēs pa vienai dīzeļlokomotīvei katrā lotē (skatīt 5.1.2.punktu);
		3. trešā kārta - tiek izsolītas divas TEP70 sērijas dīzeļlokomotīves kopumā kā viena lote (skatīt 5.1.3.punktu);
		4. ceturtā kārta – ja neviens izsoles dalībnieks (solītājs) nenosola TEP70 sērijas dīzeļlokomotīves kopumā, tad šīs dīzeļlokomotīves tiek izsolīta lotēs pa vienai dīzeļlokomotīvei katrā lotē (skatīt 5.1.4.punktu).
	2. Izsoles vadītājam, kuru nosaka izsoles komisija, atklājot izsoli, jāpaziņo izsoles kārtas izsoles priekšmeta lotes izsoles sākuma cena, kā arī summa, par kādu cena tiek paaugstināta ar katru nākamo solījumu. Cenas pieauguma solis visās izsoles priekšmeta lotēs noteikts 3000.00 EUR (trīs tūkstoši euro). Solīšana atļauta pa vienam solim. Izsoles Dalībnieki solīšanas procesā ***nosauc*** savas kartītes numuru, kas norāda par piekrišanu piedāvātajai cenai. Izsoles vadītājs atkārto pirmā solītāja numuru un piedāvāto cenu. Ja neviens no Dalībniekiem vairs augstāku cenu nepiedāvā, tad izsoles vadītājs trīs reizes atkārto pēdējo augstāko izsoles cenu un fiksē to protokolā. Ja vairāki solītāji reizē sola vienādu cenu, tad par pirmo solītāju uzskatāms dalībnieks, kurš pirmais reģistrējies kā dalībnieks (skatīt 7.1.punktu)
	3. ***Izsoles dalībnieks, kas solījis pēdējo augstāko cenu***, ***izsoles dienā iesniedz rakstisku apliecinājumu*** (vietnē www.rss.ldz.lv sadaļā “Iepirkumi” Mercell elektroniskajā iepirkumu sistēmā vai spiežot uz saites: <https://www.mercell.com/lv-lv/iepirkums/107628530/sia-ldz-ritosa-sastava-serviss-iepirkumi.aspx>) nosolītajai cenai un vienlaikus apstiprinot pirkt pārdodamās dīzeļlokomotīves (pielikums Nr.2).
	4. ***Pārējie Dalībnieki 9.3.punktā minētajā vietnē izsoles dienā rakstiski apliecina savu augstāko solīto cenu.***
	5. Gadījumā, ja izsoles Dalībnieks, kas solījis pēdējo augstāko cenu, neiesniedz rakstisku apliecinājumu, tiek uzskatīts, ka tas līdz ar to ir atteicies no nosolītās Mantas pirkšanas. Ja izsoles Dalībnieks, kas solījis pēdējo augstāko cenu, atsakās sniegt apliecinājumu pirkt pārdodamās dīzeļlokomotīves, tad tie tiek piedāvāti Dalībniekam, kas nosolījis otro augstāko summu. Gadījumā, ja arī viņš atsakās, tad tam, kas nosolījis trešo augstāko cenu.
	6. Izsoles nodrošinājums izsoles uzvarētājam netiek atgriezts šādos gadījumos:
		1. ja izsoles uzvarētājs pēc paziņojuma saņemšanas atsakās slēgt dīzeļlokomotīvju pirkuma līgumu;
		2. ja izsoles dalībnieks ir reģistrējies, bet nav solījis ne vienu soli;
		3. ja izsoles dalībnieks izsoles dienā neiesniedz rakstisku apliecinājumu atbilstoši Noteikumu 9.3.vai 9.4.punktam.
	7. Izsole tiek uzskatīta par nenotikušu, ja:
		1. uz izsoli nav pieteicies un nav reģistrēts neviens dalībnieks;
		2. izsolē nav piedalījies neviens no reģistrētajiem dalībniekiem;
		3. neviens no reģistrētajiem dalībniekiem izsoles laikā nav solījis, vai arī pēc solīšanas neviens dalībnieks nav iesniedzis rakstisku apliecinājumu nosolītajai cenai un pārdodamo dīzeļlokomotīvju pirkšanai.
	8. Izsole tiek protokolēta. Protokols tiek sastādīts un parakstīts 1 (vienā) eksemplārā.
	9. Protokolu par nenotikušo izsoli iesniedz apstiprināšanai SIA “LDZ ritošā sastāva serviss” noteiktajā kartībā.
	10. Izsoles procedūra notiek latviešu un/vai krievu valodā.
5. IZSOLES REZULTĀTU APSTIPRINĀŠANA UN LĪGUMA SLĒGŠANAS KĀRTĪBA
	1. Tikai pēc izsoles protokola apstiprināšanas SIA “LDZ ritošā sastāva serviss” noteiktā kārtībā, izsoles dalībnieks, kas solījis pēdējo augstāko cenu, kļūst par izsoles Uzvarētāju. SIA “LDZ ritošā sastāva serviss” apstiprinātais Izsoles protokols kalpo par pamatu dīzeļlokomotīvju pārdošanas līguma sagatavošanai un parakstīšanai starp SIA “LDZ ritošā sastāva serviss” un izsoles Uzvarētāju (līguma projekts 3.pielikumā).

Līgums tiek noslēgts 10 (desmit darba dienu laikā pēc izsoles protokola apstiprināšanas.

* 1. Pilnvarotā kontaktpersona izsoles tehniskajos jautājumos: Guntars Broders – Tehniskais direktors, telefons +371 67234518, mob. telefons +371 28231025, e-pasta adrese: guntars.broders@ldz.lv.
1. MAKSĀŠANAS LĪDZEKĻI UN MAKSĀŠANAS KĀRTĪBA
	1. Maksāšanas līdzeklis ir euro (EUR).
	2. Pēc pirkuma līguma parakstīšanas, pārdevējs nekavējoties iesniedz pircējam rēķinu par pilnu (100%) pirkuma maksu, no kuras atskaitīts iemaksātais pirkuma nodrošinājums. Rēķins jāsamaksā ne vēlāk kā 10 (desmit) kalendāro dienu laikā, skaitot no līguma spēkā stāšanās un rēķina izsniegšanas dienas.
	3. Par pilnas pirkuma maksas samaksas nokavējumu, pārdevējs ir tiesīgs saņemt no pircējalīgumsodu 0,5% (nulle komats pieci procenti) apmērā no laikā nesamaksātās summas par katru nokavēto dienu, bet ne vairāk kā 10 % (desmit procenti) no pirkuma maksas.
	4. Ja pilna pirkuma maksa par Mantu nav samaksāta 30 (trīsdesmit) kalendāro dienu laikā no pirkuma līguma parakstīšanas brīža, pārdevējam ir tiesības vienpusēji atkāpties no pirkuma līguma un neatmaksāt (paturēt sev) pircēja samaksāto pirkuma nodrošinājumu.
	5. Pircējam Manta tiek nodota tikai pēc pilnas pirkuma maksas summas samaksāšanas.
	6. Līguma galīgās redakcijas sagatavošanas gaitā (atkarībā no tā, vai pircējs ir Latvijas rezidents vai nerezidents) var tikt precizēti atsevišķi līguma projekta noteikumi, izņemot līguma būtiskās sastāvdaļas, samaksas un līguma izbeigšanas termiņi, piemērojamais likums un strīdu izskatīšanas kārtība.

Pielikumā:

1. pielikums - Pieteikums dalībai izsolē

2. pielikums – Nosolītās cenas apliecinājuma veidlapa

3. pielikums – Līguma projekts

Visi augstākminētie pielikumi ir neatņemama izsoles noteikumu sastāvdaļa.

Izsoles pastāvīgas komisijas priekšsēdētājs,

Komercdirektors S. Vētra

**1.pielikums**

SIA “LDZ ritošā sastāva serviss”

 „2M62 un TEP70 sēriju dīzeļlokomotīvju pārdošanas

atklātās Izsoles noteikumi”

[jāraksta uz Pretendenta uzņēmuma veidlapas]

2020. gada „\_\_\_.”\_\_\_\_\_ Nr.\_\_\_\_\_\_\_\_\_\_\_\_\_

**PIETEIKUMS DALĪBAI**

2M62 un TEP70 sēriju dīzeļlokomotīvju

**PĀRDOŠANAS ATKLĀTĀ IZSOLĒ**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_*(nosaukums, adrese, reģistrācijas numurs, bankas rekvizīti)* piesaka savu dalību SIA “LDZ ritošā sastāva serviss”

rīkotajā 2M62 un TEP70 sēriju dīzeļlokomotīvju pārdošanas atklātā izsolē, kas notiks SIA “LDZ ritošā sastāva serviss”, Turgeņeva ielā 21, Rīga, LV-1050, II stāvā , 219. Kabinetā, **2020.gada 16.septembrī plkst. 10.00, tiešsaistē** izmantojot ***Skype for Business* vai Microsoft Teams.**

Mēs apliecinām, ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pretendenta nosaukums):*

*-* ar 2M62 un TEP70 sēriju dīzeļlokomotīvju pārdošanas atklātās izsoles noteikumiem esam iepazinušies un pretenziju nav;

- ar šo atsakāmies no jebkādiem mūsu līguma nosacījumiem un piekrītam Jūsu līguma projekta nosacījumiem;

- ir apsekojis vai iepazinies ar izsoles priekšmetu un pretenziju nav;

- ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā un likumā noteiktajā kārtībā nav konstatēti profesionālās darbības pārkāpumi pēdējo triju gadu laikā līdz pieteikuma iesniegšanas dienai, kā arī nav pasludināts par maksātnespējīgu, neatrodas likvidācijas procesa stadijā, saimnieciskā darbība nav apturēta vai pārtraukta vai nav uzsākta tiesvedība par darbības izbeigšanu, maksātnespēju vai bankrotu un nav nodokļu vai valsts sociālās apdrošināšanas obligāto iemaksu parādi.

Kontaktpersonas tālrunis, e-pasts, fakss \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pielikumā dokumenti uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*cipariem un vārdiem*) lapām.

Vadītāja vai pilnvarotās personas paraksts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds,

amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Z.V.

**2.pielikums**

SIA “LDZ ritošā sastāva serviss”

 „2M62 un TEP70 sēriju dīzeļlokomotīvju

pārdošanas atklātās izsoles noteikumi”

[jāraksta uz Pretendenta uzņēmuma veidlapas

2020. gada „\_\_\_.”\_\_\_\_\_ Nr.\_\_\_\_\_\_\_\_\_\_\_\_\_

**NOSOLĪTĀS AUGSTĀKĀS CENAS APLIECINĀJUMS**

2M62 un TEP70 sēriju dīzeļlokomotīvju

**PĀRDOŠANAS IZSOLĒ**

Pretendents \_\_\_\_\_\_\_\_\_\_\_\_\_\_\_\_\_ *(nosaukums, adrese, reģistrācijas numurs, bankas rekvizīti)* APLIECINA nosolītās augstākās cenas SIA “LDZ ritošā sastāva serviss” rīkotajā 2M62 un TEP70 sēriju dīzeļlokomotīvju pārdošanas izsolē, kas notika SIA “LDZ ritošā sastāva serviss”, Turgeņeva ielā 21, Rīga, LV-1050, II stāvā, 219.kabinetā, **2020.gada 16.septembrī plkst.10.00, tiešsaistē** izmantojot ***Skype for Business* / Microst Teams** šādā/s izsoles lotē/s:

Mantas izsoles pirmā kārta

|  |  |  |
| --- | --- | --- |
| Lotes numurs | Lotes sastāvs | Nosolītā augstākā cena EUR (bez PVN) |
| Lote Nr.1 | 2M62 sērijas dīzeļlokomotīve Nr.0894 |  |
| 2M62 sērijas dīzeļlokomotīve Nr.0924 |  |
| 2M62 sērijas dīzeļlokomotīve Nr.1003 |  |
| 2M62 sērijas dīzeļlokomotīve Nr.1185 |  |
| Lotes Nr. 1 kopējā sākumcena: |  |

Mantas izsoles otrā kārta

|  |  |  |
| --- | --- | --- |
| Lotes numurs | Lotes sastāvs | Nosolītā augstākā cena EUR (bez PVN) |
| Lote Nr.1 | 2M62 sērijas dīzeļlokomotīve Nr.0894 |  |
| Lote Nr.2 | 2M62 sērijas dīzeļlokomotīve Nr.0924 |  |
| Lote Nr.3 | 2M62 sērijas dīzeļlokomotīve Nr.1003 |  |
| Lote Nr.4 | 2M62 sērijas dīzeļlokomotīve Nr.1185 |  |

Mantas izsoles trešā kārta

|  |  |  |
| --- | --- | --- |
| Lotes numurs | Lotes sastāvs | Nosolītā augstākā cena EUR (bez PVN) |
| Lote Nr.1 | TEP70 sērijas dīzeļlokomotīves ar Nr. 0233 |  |
| TEP70 sērijas dīzeļlokomotīves ar Nr. 0252 |  |
| Lotes Nr. 1 kopējā sākumcena: |  |

Mantas izsoles ceturtā kārta

|  |  |  |
| --- | --- | --- |
| Lotes numurs | Lotes sastāvs | Nosolītā augstākā cena EUR (bez PVN) |
| Lote Nr.1 | TEP70 sērijas dīzeļlokomotīves ar Nr. 0233 |  |
| Lote Nr.2 | TEP70 sērijas dīzeļlokomotīves ar Nr. 0252 |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.V.

**3.pielikums**

SIA “LDZ ritošā sastāva serviss”

 „2M62 un TEP70 sēriju dīzeļlokomotīvju

pārdošanas atklātās izsoles noteikumi”

PARAUGS

**PIRKUMA LĪGUMS Nr.RSS-\_\_\_\_\_\_\_\_**

Rīgā 2020.gada \_\_\_\_\_\_\_\_\_

Sabiedrība ar ierobežotu atbildību “LDZ ritošā sastāva serviss”, vienotais reģistrācijas numurs 40003788351, juridiskā adrese: Turgeņeva iela 21, Rīga, LV- 1050, turpmāk “pārdevējs”, \_\_\_\_\_\_\_\_\_\_\_\_ personā un \_\_\_\_\_\_\_\_\_\_\_\_\_\_\_\_ personā, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk “pircējs”, no otras puses, abi kopā/atsevišķi saukti arī “puses/puse”, labā ticībā, bez viltus, maldības un spaidiem noslēdz šo pirkuma līgumu, saistošu pušu tiesību un pienākumu pārņēmējiem.

1. LĪGUMA PRIEKŠMETS

1.1. Pārdevējs pārdod un nodod pircējam, bet pircējs pērk un pieņem no pārdevēja šādu pārdevējam piederošo kustamo mantu:\_\_\_\_\_\_\_\_\_\_\_\_\_\_\_\_\_\_\_\_, turpmāk – Manta, kuru tas ir nosolījis pārdevēja rīkotajā 2020.gada \_\_\_ \_\_\_\_\_\_\_\_\_\_ izsolē.

## 1.2. Mantas īss raksturojums: Dīzeļlokomotīve/es ar šādu tehnisko raksturojumu:

|  |  |
| --- | --- |
| Sērija |  |
| Numurs |  |
| SAP numurs |  |
| Izlaiduma gads |  |
| Noskrējiens kopējais (km) |  |

1.3. Pircējs ir apsekojis Mantu, novērtējis tās tehnisko stāvokli kā apmierinošu un atbilstošu pircēja nolūkiem, un pērk Mantu ar atrunu *“****kā tā stāv****”*.

1.4. Mantas nodošanas vieta: Lokomotīvju ielā 35, Rēzeknē, Latvijā, pārdevēja Rēzeknes rezerves bāzes teritorijā.

1.5. Puses apliecina, ka viņi apzinās Mantas vērtību un atsakās celt viens pret otru prasību par līguma atcelšanu vai pirkuma maksas maiņu pārmērīga zaudējuma dēļ.

2. PIRKUMA MAKSA UN SAMAKSAS NOTEIKUMI

2.1. Līdz Pirkuma līguma noslēgšanas brīdim pircējs ir samaksājis EUR **\_\_\_\_\_\_** (\_\_\_\_\_\_\_\_\_\_\_\_\_\_ euro) kā pirkuma nodrošinājumu. Atlikušo pirkuma maksas daļu EUR **\_\_\_\_\_**(\_\_\_\_\_\_\_\_\_\_ euro), tai skaitā PVN \_\_\_\_, pircējs apņemas samaksāt ne vēlāk kā 10 (desmit) kalendāro dienu laikā, skaitot no šā līguma spēkā stāšanās un rēķina par pilnu (100%) pirkuma maksu, no kuras atskaitīts iemaksātais pirkuma nodrošinājums, izsniegšanas dienas, ieskaitot to pārdevēja – SIA “LDZ ritošā sastāva serviss”, vienotais reģistrācijas numurs 40003788351, Luminor Bank AS Latvijas filiāle kontā Nr.LV26RIKO0000084909460.

2.2. Par maksājumu termiņu neievērošanu pārdevējs ir tiesīgs saņemt no pircēja līgumsodu 0,1% (nulle komats viens procents) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no pirkuma maksas summas.

2.3. Ja pilna pirkuma maksas summa nav samaksāta 30 (trīsdesmit) kalendāro dienu laikā no pirkuma līguma spēkā stāšanās brīža, pārdevējam ir tiesības vienpusēji atkāpties (izbeigt) no šā līguma un pircēja samaksātais pirkuma nodrošinājums EUR \_\_\_\_\_\_\_\_\_ (\_\_\_\_\_\_ euro) paliek pārdevējam.

2.4. Pircējs organizē un sedz visus izdevumus, kas saistīti ar Mantas sagatavošanu transportēšanai un transportēšanu no Mantas nodošanas vietas līdz pircēja norādītajai vietai.

2.5.(Attiecas uz pircēju – nerezidentu). Pārdevējs atmaksā pircējam (nerezidentam) samaksāto pievienotas vērtības nodokli 3 (trīs) darba dienu laikā no dokumentu, kas apliecina, ka manta tika izvesta no Latvijas Republikas teritorijas, iesniegšanas dienas pārdevējam.

3. TIESISKĀS ATTIECĪBAS

3.1. Pēc līguma spēkā stāšanās un pilnas pirkuma maksas summas saņemšanas pārdevēja bankas kontā, Manta kopā ar tehnisko dokumentāciju \_\_\_\_ (\_\_\_\_\_\_) kalendāro dienu laikā tiek nodota pircējam ar preču pavadzīmi un pieņemšanas - nodošanas aktu, kuru no pārdevēja puses paraksta \_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_, mob. \_\_\_\_\_\_\_\_, fakss: \_\_\_\_\_\_\_\_\_, e-pasta adrese: \_\_\_\_\_\_\_\_, bet no pircēja puses \_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_, mob. \_\_\_\_\_\_\_\_, fakss: \_\_\_\_\_\_\_\_\_, e-pasta adrese: \_\_\_\_\_\_\_\_.

3.2. Sākot ar preču pavadzīmes un Mantas pieņemšanas - nodošanas akta parakstīšanas brīdi, pircējs ir atbildīgs par tiesību aktu prasību ievērošanu, kas attiecas uz Mantas ekspluatāciju, uzturēšanu tehniskā kārtībā un kustības drošību, kā arī noteikti uzņemas visus riskus par Mantas bojājumu vai bojāeju nejauša gadījuma dēļ. Pircējs pats par saviem līdzekļiem organizē Mantas apsargāšanu. Pircējam (nerezidentam) ir pienākums uzrādīt pārdevējam līgumu ar kapitālsabiedrību, kura organizēs Mantas izvešanu no Latvijas Republikas teritorijas.

3.2.1. (Attiecas uz pircēju – rezidentu). Pircējam ir pienākums par saviem līdzekļiem 20 (divdesmit) kalendāro dienu laikā, skaitot no preču pavadzīmes un Mantas pieņemšanas - nodošanas akta parakstīšanas brīža, izvest Mantu no pārdevēja teritorijas.

3.2.1. (Attiecas uz pircēju – nerezidentu). Pircējam ir pienākums par saviem līdzekļiem 20 (divdesmit) kalendāro dienu laikā, skaitot no preču pavadzīmes un Mantas pieņemšanas - nodošanas akta parakstīšanas brīža, izvest Mantu no pārdevēja teritorijas, bet 30 (trīsdesmit) kalendāro dienu laikā izvest Mantu no Latvijas Republikas teritorijas.

3.3. Ja pircējs neizved Mantu 3.2.1. punktā noteiktajā termiņā, un termiņa nokavējums pārsniedz 30 (trīsdesmit) kalendārās dienas, pārdevējam ir tiesības bezstrīdus kārtībā vienpusēji atkāpties no šā līguma un ieturēt no pircēja samaksātajām summām līgumsodu pirkuma nodrošinājuma apmērā (EUR 10000,00), kā arī visus ar līguma izbeigšanu un Mantas glabāšanu saistītos izdevumus.

3.4. Īpašuma tiesības uz Mantu pircējs iegūst pēc pilnas pirkuma maksas summas samaksas.

3.5. Pārdevējs garantē, ka Manta nav apgrūtināta parādiem, par to nav strīdu, tā nav arestēta, ieķīlāta, iznomāta trešajām personām, vai kā citādi apgrūtināta.

3.6. Informācija, kas saistīta ar pušu sadarbību vai kas par pārdevēju ir nonākusi pircēja rīcībā šī līguma izpildes rezultātā, uzskatāma par pārdevēja komercnoslēpumu, un tā bez iepriekšējas rakstiskas pārdevēja piekrišanas nav izpaužama trešajām personām šī līguma darbības laikā un pēc tam. Šis pienākums neattiecas uz (1) informāciju, kura ir publiski pieejama un (2) informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām. Saņemto pārdevēja komercnoslēpumu saturošo informāciju pircējs apņemas izmantot vienīgi šajā līgumā norādītajam mērķim, ievērojot pārdevēja komercintereses un šo konfidencialitātes pienākumu.

3.7. Pircējs*,* parakstot līgumu, apliecina, ka ir iepazinies ar koncerna mājas lapā www.ldz.lv publicētajiem *“Latvijas dzelzceļš” koncerna sadarbības partneru biznesa ētikas pamatprincipiem* (turpmāk – *Pamatprincipi*), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji.

Pircējamir pienākums nekavējoties informēt pārdevēju, ja identificēta situācija, kad pārkāpts kāds no *Pamatprincipiem*, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet pārdevējam kļūst zināms, ka pircējs ir pārkāpis kādu no *Pamatprincipiem*, tiks izvērtēta turpmākā sadarbība likumā noteiktajā kārtībā un apjomā.

3.8. Ja pircēja rīcībā šī līguma izpildes ietvaros nonāk informācija vai rodas pamatotas aizdomas, ka pārdevēja darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, pārdevēja vai jebkādu citu personu interesēs, pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” koncerns garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

3.9. Puses apliecina, ka tās ir informētas, ka vienas puses iesniegtos personas datus, ja tas nepieciešams līguma izpildei, drīkst apstrādāt tikai saskaņā ar līguma priekšmetu, līgumā noteiktajā apjomā, uz līguma darbības termiņu un tikai saskaņā ar spēkā esošo tiesību aktu prasībām.

3.10. Puses nodrošina šajā līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.

3.11. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.

3.12. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.

3.13. Katra no pusēm patstāvīgi ir atbildīga trešo personu (Datu subjekta) priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.

3.14. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.

4. NEPĀRVARAMA VARA

4.1. Puses tiek atbrīvotas no atbildības par līgumsaistību nepienācīgu izpildi, ja tā radusies nepārvaramas varas rezultātā, kuru puses nevarēja un tām nevajadzēja paredzēt un novērst. Nepārvarama vara šī līguma izpratnē ir stihiskas nelaimes, karš, blokāde, u.tml.

4.2. Par minēto apstākļu iestāšanos puses apņemas viena otru informēt ne vēlāk kā 5 (piecu) darba dienu laikā, kā arī nevilcinoties pieņemt lēmumu par turpmāko rīcību saistībā ar šī līguma izpildi.

5. STRĪDU IZSKATĪŠANAS KĀRTĪBA

5.1. Visus strīdus un domstarpības, kas var rasties no šī līguma vai sakarā ar šo līgumu, risina pusēm vienojoties. Ja puses nepanāk šādu vienošanos viena mēneša laikā, strīdu nodod izskatīšanai Latvijas Republikas tiesai. No līguma izrietošās saistības apspriežamas saskaņā ar Latvijas Republikas tiesību aktiem. Puses vienojas, ka pirmās instances tiesa, kurā izšķirami strīdi, kas varētu celties par šo līgumu vai tā izpildīšanu, būs Rīgas pilsētas Vidzemes priekšpilsētas tiesa.

6. CITI NOTEIKUMI

6.1. Līgumā neparedzētus jautājumus risinot, puses vadās no Latvijas Republikas tiesību normām.

6.2. Līguma papildinājumi un grozījumi noformējami rakstveidā un pievienojami līgumam kā tā neatņemama sastāvdaļa.

6.3. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo līgumu, iesniedzami rakstveidā un tiks uzskatīti par iesniegtiem,

6.3.1. ja tie ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu;

6.3.2. ja tie ir nosūtīti ar ierakstītu sūtījumu uz otras puses adresi, kas norādīta līguma rekvizītos – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;

6.3.3. ja nosūtīti pa faksu uz otras puses faksa numuru, kas norādīts līguma rekvizītos, un ir faksa aparāta apstiprinājums par sūtījuma piegādāšanu – tajā dienā, kad tie ir nosūtīti;

6.3.4. ja nosūtīti pa e-pastu uz otras puses e-pasta adresi, kas norādīta līguma rekvizītos – nosūtīšanas dienā.

6.4. Līguma 6.3.punktā minētos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, tie ir uzskatāmi par saņemtiem nākošajā darba dienā.

6.5. Puses apliecina, ka viņiem ir saprotami līguma noteikumi, un ka viņi godprātīgi tos pildīs.

6.6. Ja kādai no līgumslēdzēju pusēm tiks mainīts juridiskais statuss, atrašanās vieta, bankas rekvizīti un tml., tad šī puse nekavējoties rakstiski paziņos par to otrai pusei ar vēstuli, kuru parakstījusi attiecīgās puses persona ar pārstāvības tiesībām.

6.7. Līgums stājas spēkā ar tā abpusējas parakstīšanas brīdi un darbojas līdz pušu saistību pilnīgai izpildei vai līdz līguma priekšlaicīgai izbeigšanai saskaņā ar šā līguma noteikumiem.

6.8. Līgums sastādīts latviešu valodā uz \_\_\_\_ lapām, divos vienādos eksemplāros, katrai pusei pa vienam eksemplāram.

6.9. Pircējs apliecina, ka ir saņēmis no pārdevēja rēķinu par pilnu (100%) pirkuma maksu, no kuras atskaitīts iemaksātais pirkuma nodrošinājums.

|  |  |
| --- | --- |
| PĀRDEVĒJSSIA “LDZ ritošā sastāva serviss”Juridiskā adrese: Turgeņeva iela 21, Rīga, LV-1050Vienotais reģistrācijas: Nr.40003788351norēķinu konts: Nr.: LV26RIKO0000084909460.Luminor Bank AS Latvijas filiāle, kods RIKOLV2X Saziņas līdzekļi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | PIRCĒJSJuridiska persona:Juridiskās personas nosaukumsVienotais reģistrācijas Nr.Juridiskā adreseBanka, Konta Nr.Saziņas līdzekļi: \_\_\_\_\_\_\_\_\_\_Fiziska persona:Vārds uzvārdsPersonas kodsBanka, Konta Nr.Saziņas līdzekļi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |